Kamjenc (SN/MWj). Što činiš poprawom ze starymi a hižo njenahladnymi knihami? Najjednoriše je, hdyž je do stareje papjery daš, přetož najwjetši dźěl knihow njejsu někajke luksusowe twory, ale móžeš je jenož krótki čas wužiwać. Po wšěm swěće kóžde 30 sekundow jednu publikaciju ćišća. W Němskej wuchadźa kóžde lěto něhdźe 80 000 titlow. Wulki dźěl z nich móžeš sej w bibliotekach wupožčić. Ale jónu dyrbja je zaso raz wuběrać. Přetož nadawk zjawnych bibliotekow njeje, knihi zběrać, ale aktualne medije poskićeć.
szl_Latn